รัฐบาลไทย-ข่าวทำเนียบรัฐบาล-มหาดไทย จัดพิธีมอบประกาศนียบัตร เข็มวิทยฐานะและโล่รางวัลแก่ผู้สำเร็จการอบรมหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 32
วันศุกร์ที่ 13 กันยายน 2562
มหาดไทย จัดพิธีมอบประกาศนียบัตร เข็มวิทยฐานะและโล่รางวัลแก่ผู้สําเร็จการอบรมหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 32
มหาดไทย จัดพิธีมอบประกาศนียบัตร เข็มวิทยฐานะและโล่รางวัลแก่ผู้สําเร็จการอบรมหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 32
วันนี้ (13 ก.ย. 2562) เวลา 10.00 น. ณ ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย นายพรพจน์ เพ็ญพาส รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทยเป็นประธานในพิธีมอบประกาศนียบัตร เข็มวิทยฐานะ และโล่รางวัลโครงการศึกษาอบรมหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 32 โดยมีผู้บริหารระดับสูงกระทรวงมหาดไทย และผู้สําเร็จการศึกษาอบรมหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 32 จํานวน 63 คนเข้าร่วมพิธี
ในโอกาสนี้ นายพรพจน์ เพ็ญพาส รองปลัดกระทรวงมหาดไทย ประธานในพิธีได้กล่าวแสดงความยินดีกับผู้สําเร็จการศึกษาอบรมหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 32 โดยกล่าวว่า หลักสูตรที่ท่านเข้ารับการศึกษาอบรมหลักสูตรนี้ หน่วยงานมีวัตถุประสงค์หลัก 3 ประการ ได้แก่ การเสริมสร้างความรู้ความสามารถ ทักษะการทํางาน และสอดแทรกค่านิยม แนวทางการปฏิบัติตน ปฏิบัติงานให้ท่านได้นําไปใช้ปฏิบัติงานเพื่อให้เกิดผลสัมฤทธิ์ ตรงตามวัตถุประสงค์การทํางานให้มากที่สุด โดยความรู้ความสามารถที่ผู้เข้ารับการอบรมได้รับจากการอบรมนี้ จะทําให้สามารถนําความรู้ไปประยุกต์ใช้และต่อยอดไปสู่การค้นคว้าหาความรู้เพิ่มเติมระหว่างการปฏิบัติงานได้ การเสริมสร้างทักษะที่หน่วยงานคาดหวังให้บุคลากรซึ่งจะเป็นนักบริหารของหน่วยงานในอนาคตพึงมี และการสอดแทรก บ่มเพาะค่านิยมองค์กร “มุ่งมั่น มุ่งผลสัมฤทธิ์ทํางานเพื่อประชาชน” ให้ประชาชนได้รับรู้รับทราบ ให้ปฏิบัติตน ให้ทั้งสังคมภายนอก ผู้บังคับบัญชา ผู้ร่วมงาน ตลอดจนผู้ใต้บังคับบัญชา เห็นถึงความมุ่งมั่น ซื่อสัตย์สุจริต ให้ปฏิบัติงานโดยยึดถือหลักการปฏิบัติราชการที่ถูกต้องตามข้อกฎหมาย ระเบียบ วินัยข้าราชการ ตรงตามกรอบระยะเวลา และตามรูปแบบการบริหารงานของผู้บังคับบัญชา สําหรับการวางตัวซึ่งจะเป็นเสน่ห์การปฏิบัติราชการให้มีความเอาใจใส่การแต่งกาย วางตัวให้เหมาะสมกับกาละเทศะและสัมมาคารวะผู้ที่ท่านติดต่อประสานงานและการปฏิบัติราชการในแต่ละพื้นที่ ซึ่งจะช่วยส่งเสริมสนับสนุนการทํางานและชีวิตส่วนตัว
ทั้งนี้ โครงการศึกษาอบรมหลักสูตรนักบริหารระดับกลางของกระทรวงมหาดไทย (บ.มท.) ได้ดําเนินการจัดอบรมบุคลากรในสังกัดสํานักงานกระทรวงมหาดไทยมาแล้วเป็นจํานวน 32 รุ่น มีผู้เข้ารับการศึกษาอบรมหลักสูตรนี้รวมทั้งสิ้น 86 คน เป็นข้าราชการสํานักงานปลัดกระทรวงมหาดไทยจํานวน 64 คน และข้าราชการ พนักงานรัฐวิสาหกิจ จากหน่วยงานอื่น ๆ จํานวน 22 คน ศึกษาอบรมระหว่างวันที่ 28 มกราคม - 8 มีนาคม 2562 ณ วิทยาลัยมหาดไทย อําเภอบางละมุง จังหวัดชลบุรี รวมระยะเวลาการศึกษาอบรม 6 สัปดาห์ โครงการมีวัตถุประสงค์เพื่อเตรียมบุคลากรให้มีความพร้อมทําหน้าที่ในตําแหน่งนักบริหารระดับกลาง ได้แก่ ผู้อํานวยการกลุ่มงาน ผู้อํานวยการส่วน หรือผู้ที่ได้รับมอบหมายเป็นหัวหน้ารับผิดชอบโครงการต่าง ๆ ซึ่งจะต้องปฏิบัติหน้าที่ในสถานการณ์ที่มีการเปลี่ยนแปลงตลอดเวลา ทั้งด้านการเมือง เศรษฐกิจ สังคม และความมั่นคง เทคโนโลยีทั้งจากปัจจัยภายในประเทศและต่างประเทศที่ทวีความรุนแรงมากยิ่งขึ้น เพื่อให้การปฏิบัติราชการเกิดประโยชน์สุขต่อประชาชนตามหลักการบริหารกิจการบ้านเมืองที่ดี.
กองสารนิเทศ สป.มท.
ครั้งที่ 146/2562
วันที่ 13 ก.ย. 2562